wannaphong/clean_thaiwikipedia huggingface dataset:
# วัดหูช้าง (จังหวัดนนทบุรี)
วัดหูช้าง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 1 บ้านบางคูเวียง ตำบลบางคูเวียง อำเภอบางกรวย จังหวัดนนทบุรี

วัดหูช้างเดิมเป็นวัดร้าง เข้าใจว่าสร้างขึ้นในสมัยอยุธยา แหล่งข้อมูลของกรมการศาสนาระบุว่าตั้งวัดเมื่อ พ.ศ. 2329 วัดได้รับการปฏิสังขรณ์ในสมัยพระครูวิหารกิจจานุการ (ปาน โสนนฺโท) อดีตเจ้าอาวาสวัดบางนมโค พระนครศรีอยุธยา ท่านได้ออกธุดงค์มาเยี่ยมลูกหลานของท่านที่ย้ายจากจังหวัดพระนครศรีอยุธยามาอาศัยอยู่ที่ย่านนี้ และได้พบซากเจดีย์เก่าสมัยอยุธยา เห็นว่าที่นี่เหมาะแก่การสร้างวัดจึงได้บอกบุญเชิญชวนลูกหลานของท่านและชาวบ้านในละแวกใกล้เคียงให้ช่วยกันสร้างเป็นวัดขึ้นอีกครั้ง สิ่งก่อสร้างสมัยอยุธยาที่หลงเหลือ เช่น วิหาร เจดีย์ เป็นต้น 

หลวงพ่อปานได้สร้างอุโบสถและกุฏิทรงไทย รวมถึงได้หล่อพระประธานเพื่อประดิษฐานในอุโบสถ มีนามว่า พระพุทธนิมิตรกิจจานุการ เมื่อสร้างวัดเสร็จ ท่านได้แต่งตั้งศิษย์ของท่านคือหลวงพ่อจวนและหลวงพ่อแจ่มขึ้นเป็นเจ้าอาวาสมาปกครองวัด ต่อมาในสมัยหลวงปู่กี๋เป็นเจ้าอาวาส วัดมีสภาพทรุดโทรมและขาดการพัฒนา ท่านจึงบูรณะวัดรวมถึงอุโบสถขึ้นใหม่โดยใช้เงินทำบุญของผู้ที่หมายปองปลัดขิก จนมีคำพูดว่า ปลัดขิกสร้างโบสถ์ ส่วนกุฏิและสิ่งก่อสร้างที่สร้างด้วยไม้เป็นไม้ที่ล่องซุงตามแม่น้ำมาจากจังหวัดตาก วัดได้รับพระราชทานวิสุงคามสีมาเมื่อวันที่ 10 พฤศจิกายน พ.ศ. 2515

วัดหูช้างมีเกจิอาจารย์ผู้เรืองปัญญาและอาคมต่อเนื่องกันมานานนับร้อยปี เริ่มตั้งแต่พระอุปัชฌาย์จวน (หลวงพ่อจวน) พระอธิการแจ่ม (หลวงพ่อแจ่ม) พระครูกิตตินนทคุณ (หลวงปู่กี๋) และพระครูสุวรรณโชติวุฒิ (ทองใบ ขนฺติโก หรือหลวงปู่ตี๋)
# Cladocolea
Cladocolea เป็นสกุลของพืชดอกที่อยู่ในวงศ์กาฝาก

ถิ่นกำเนิดของมันคือเม็กซิโกไปจนถึงอเมริกาเขตร้อนตอนใต้

สปีชีส์ในสกุล ได้แก่:
Cladocolea alternifolia 
Cladocolea andrieuxii 
Cladocolea clandestina 
Cladocolea coriacea 
Cladocolea coyucae 
Cladocolea cupulata 
Cladocolea dimorpha 
Cladocolea diversifolia 
Cladocolea elliptica 
Cladocolea glauca 
Cladocolea gracilis 
Cladocolea grahamii 
Cladocolea harlingii 
Cladocolea hintonii 
Cladocolea hondurensis 
Cladocolea inconspicua 
Cladocolea intermedia 
Cladocolea × kuijtii 
Cladocolea loniceroides 
Cladocolea mcvaughii 
Cladocolea micrantha 
Cladocolea microphylla 
Cladocolea molotensis 
Cladocolea oligantha 
Cladocolea pedicellata 
Cladocolea pringlei 
Cladocolea racemosa 
Cladocolea rostrifolia 
Cladocolea sandwithii 
Cladocolea spathiflora 
Cladocolea stricta
# ตำบลออเบแชฮ์แมด
ออเบแชฮ์แมด  เป็นตำบล (เดเฮสทอน) ในอำเภอออเบแชฮ์แมด เทศมณฑลแคเลย์แบร์ จังหวัดอาเซอร์ไบจานตะวันออก ประเทศอิหร่าน จากสำมะโน พ.ศ. 2549 ตำบลมีประชากร 11,989 คน 2,536 ครัวเรือน และประกอบด้วย 45 หมู่บ้าน
# วัดตะปอนน้อย
วัดตะปอนน้อย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลตะปอน อำเภอขลุง จังหวัดจันทบุรี

วัดตะปอนน้อยสร้างขึ้นในปีใดและใครเป็นผู้สร้าง ยังไม่ปรากฏหลักฐานแน่ชัด เดิมชาวบ้านเรียกว่า วัดกะโพลงน้อย และต่อมาจึงได้แปลงเป็น "วัดตะปอนน้อย" บ้างว่าชื่อ วัดอินทราราม เป็นวัดหลวงในสมัยพระบาทสมเด็จพระจุลจอมเกล้าเจ้าอยู่หัว วัดได้รับพระราชทานวิสุงคามสีมาเมื่อวันที่ 27 สิงหาคม พ.ศ. 2526

อุโบสถได้มีการบูรณะซ่อมแซมใหม่หลายครั้ง ที่ปรากฏหลักฐานแน่ชัดในการบูรณะเมื่อ พ.ศ. 2125 โดยมีคุณหญิงเหล็งผู้มีเชื้อสายจีนเป็นผู้นำศรัทธาทั้งอุบาสกอุบาสิกาผู้มีจิตเลื่อมใสศรัทธา ร่วมบริจาคทรัพย์ทำการก่อสร้างบูรณะซึ่งทุนทรัพย์ในครั้งนั้น อุโบสถเป็นอาคารก่ออิฐถือปูนหลังคาเครื่องไม้มุงกระเบื้อง หน้าบันด้านหน้ารูปนารายณ์ทรงสุบรรณ ใต้ลงมาเรื่องรามเกียรติ์ เป็นท่าจับช่วงพญายักษ์รบกับลิง หน้าบันด้านหลังเป็นรูปพระอินทร์ทรงช้างเอราวัณ มีเสาไม้รับโครงหลังคา กรอบประตูหน้าต่างประดับลายปูนปั้น บานประตูหน้าต่างไม้สัก ภายในอุโบสถมีจิตรกรรมฝาผนังสมัยอยุธยาตอนกลาง ซึ่งเป็นภาพเขียนสีฝุ่นผสมกาวเรื่อง ทศชาติชาดก หอไตรอยู่กลางสระน้ำปัจจุบันพังลงมาทั้งหลังแล้ว ด้านข้างหอไตรเป็นศาลาการเปรียญ 

เจดีย์ทรงระฆังสภาพชำรุด สร้างเมื่อใดไม่ปรากฏหลักฐานแน่ชัด ตามตำนานได้กล่าวไว้ว่า หลังจากบูรณะอุโบสถหลังเก่าเสร็จเรียบร้อยแล้ว ประมาณปี พ.ศ. 2229 ฐานเจดีย์ชั้นล่างสุดเป็นฐานหน้ากระดานแปดเหลี่ยม รองรับฐานบัวกลม ส่วนยอดชำรุดหักหาย ลักษณะเป็นเจดีย์สมัยอยุธยาตอนปลายราวสมัยสมเด็จพระนเรศวรมหาราช
# Clavija
Clavija เป็นสกุลของพืชดอกที่อยู่ในวงศ์ Primulaceae

ถิ่นกำเนิดของมันคืออเมริกาเขตร้อน

สปีชีส์ในสกุล ได้แก่:
Clavija biborrana 
Clavija caloneura 
Clavija cardenasii 
Clavija cauliflora 
Clavija clavata 
Clavija colombiana 
Clavija costaricana 
Clavija domingensis 
Clavija eggersiana 
Clavija elliptica 
Clavija engelsii 
Clavija euerganea 
Clavija fernandezii 
Clavija fusca 
Clavija grandis 
Clavija harlingii 
Clavija hookeri 
Clavija imatacae 
Clavija imazae 
Clavija jelskii 
Clavija kalbreyeri 
Clavija killipii 
Clavija lancifolia 
Clavija laplanadae 
Clavija latifolia 
Clavija lehmannii 
Clavija leucocraspeda 
Clavija longifolia 
Clavija macrocarpa 
Clavija macrophylla 
Clavija membranacea 
Clavija mezii 
Clavija minor 
Clavija myrmeciocarpa 
Clavija neglecta 
Clavija nutans 
Clavija obtusifolia 
Clavija ornata 
Clavija parvula 
Clavija peruviana 
Clavija plumbea 
Clavija poeppigii 
Clavija procera 
Clavija pubens 
Clavija pungens 
Clavija repanda 
Clavija rodekiana 
Clavija sanctae-martae 
Clavija serratifolia 
Clavija spinosa 
Clavija subandina 
Clavija tarapotana 
Clavija umbrosa 
Clavija venosa 
Clavija wallnoeferi 
Clavija weberbaueri
# อำเภอออเบแชฮ์แมด
ออเบแชฮ์แมด  เป็นอำเภอ (แบฆช์) ในเทศมณฑลแคเลย์แบร์ จังหวัดอาเซอร์ไบจานตะวันออก ประเทศอิหร่าน ในสำมะโน พ.ศ. 2549 อำเภอมีประชากร 25,122 คน และ 5,308 ครอบครัว  อำเภอนี้ประกอบด้วย 1 เมือง คือ ออเบแชฮ์แมด และ 3 ตำบล (เดเฮสทอน) คือ ตำบลออเบแชฮ์แมด, ตำบลเกชลอฆ และตำบลเซย์เยดอน
# วัดเกวียนหัก
วัดเกวียนหัก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเกวียนหัก อำเภอขลุง จังหวัดจันทบุรี

ประวัติ
วัดเกวียนหัก เดิมชื่อ วัดช่องลม ตั้งวัดเมื่อวันที่ 20 สิงหาคม พ.ศ. 2130 ปรากฏหลักฐานจากอุโบสถหลังเก่าที่มีรูปทรงและลวดลายซึ่งสร้างโดยช่างสกุลอยุธยา คาดว่าสร้างหลังวัดตะปอนน้อยเป็นเวลา 5 ปี ซึ่งใบเสมาอุโบสถวัดตะปอนน้อยสลักไว้ พ.ศ. 2125 แต่วัดเกวียนหักนั้นมีหลักฐานบันทึกว่าสร้างเมื่อเดือนสิงหาคม พ.ศ. 2130 

มีตำนานเล่าขานว่า เป็นวัดที่เคยเป็นที่พักทัพของพระเจ้าตากสิน เมื่อครั้งที่ยกกองทัพไปโจมตีชมรมชาวพ่อค้าสำเภาที่ทุงใหญ่ (ตราด) ดังปรากฏในเอกสารประชุมพงศาวดารภาคที่ 65 พระราชพงศาวดารกรุงธนบุรี ฉบับพันทนุมาศ (เจิม) ร่องรอยการพักทัพ เช่น มีการขุดพบพระยอดธง และสระน้ำโบราณที่เชื่อกันว่าพระเจ้าตากสินขุดให้กองทัพดื่มและใช้ อีกทั้งมีร่องรอยของร่องนำน้ำลึกติดต่อกับทะเลที่เรือใหญ่สามารถเข้ามาถึงหน้าวัดเกวียนหัก ปัจจุบันเป็นคลองเล็ก ๆ ที่มีน้ำทะเลไหลเข้ามาได้และอยู่ใกล้สระโบราณ

การบูรณะวัดเกวียนหักปรากฏหลักฐานว่า คุณพระจินดา พรหมฤทธิ์ (ตำแหน่งนายอำเภอขณะนั้น) ได้เขียนเป็นลายลักษณ์อักษรไว้บนผนังอุโบสถหลังเก่าว่า "พระจินดา มานะ สละหิรัญ ซื้อสุวรรณปิดพระทั้งสององค์ กับออกทรัพย์ซ่อมแซมอุโบสถ โดยกำหนดพันเศษตามประสงค์ ขอให้สมปรารถนา ปัญญายงค์ สมประสงค์ ปณิธาน นิพพานเอย"

อาคารเสนาสนะ
อุโบสถหลังเก่า สันนิษฐานว่าสร้างขึ้นในสมัยกรุงศรีอยุธยาตอนปลาย เป็นอาคารก่ออิฐฉาบปูน  ผังอาคารรูปสี่เหลี่ยมผืนผ้า หลังคาเครื่องไม้มุงกระเบื้องทรงจั่ว ด้านข้างชักปีกนก หน้าบันตกแต่งด้วยลายเทพนมประดับลายก้านขด ซุ้มประตูหน้าต่างประดับลวดลายปูนปั้น หน้าบันมีลายเขียนสี ภายในพระอุโบสถประดิษฐานพระพุทธรูปปางมารวิชัย พระพุทธรูปยืนปางประทานอภัยทรงเครื่องและพระอัครสาวก เดิมเคยมีจิตรกรรมฝาผนังแต่ถูกทาสีทับ ที่มุมอุโบสถทั้ง 4 มุม มีเจดีย์ก่ออิฐถือปูนย่อมุมไม้สิบสองสมัยรัตนโกสินทร์ตอนต้น

อุโบสถหลังใหม่สร้างเมื่อ พ.ศ. 2502 นำรูปแบบของอุโบสถหลังเก่ามาสร้างแต่ขนาดใหญ่ขึ้นและนำเครื่องถ้วยเคลือบประดับหน้าบันช่อฟ้าใบระกาและได้รับการบูรณะทาสีใหม่เมื่อ พ.ศ. 2544 ศาลาการเปรียญสร้างเมื่อ พ.ศ. 2487 เป็นอาคารคอนกรีตโครงสร้างหลังคาไม้ ยกพื้นใต้ถุนโปร่งด้านข้างก่ออิฐฉาบปูนรูปวงโค้งเป็นช่วงทั้ง 4 ด้าน อาคารเรียนหลังเก่า สร้างเมื่อวันที่ 28 เมษายน พ.ศ. 2496 เป็นอาคารคอนกรีตโครงสร้างไม้ รูปตัวแอล หลังคามุงด้วยกระเบื้องลอนคู่ มีบันไดทางขึ้น 1 บันได ใต้ถุนโปร่งสูง มีการก่ออิฐฉาบปูนเป็นวงโค้งรอบอาคารเหมือนศาลาการเปรียญ
# ตำบลเกชลอฆ (เทศมณฑลแคเลย์แบร์)
เกชลอฆ  เป็นตำบล (เดเฮสทอน) ในอำเภอออเบแชฮ์แมด เทศมณฑลแคเลย์แบร์ จังหวัดอาเซอร์ไบจานตะวันออก ประเทศอิหร่าน ในสำมะโน พ.ศ. 2549 ตำบลมีประชากร  6,468 คน 1,320 ครัวเรือน และประกอบด้วย 32 หมู่บ้าน
# ตำบลเซย์เยดอน
เซย์เยดอน  เป็นตำบล (เดเฮสทอน) ในอำเภอออเบแชฮ์แมด เทศมณฑลแคเลย์แบร์ จังหวัดอาเซอร์ไบจานตะวันออก ประเทศอิหร่าน ในสำมะโน พ.ศ. 2549 ตำบลมีประชากร 4,336 คน 926 ครัวเรือน และประกอบด้วย 15 หมู่บ้าน
# ออเบแชฮ์แมด
ออเบแชฮ์แมด  เป็นเมืองและเมืองหลักของอำเภอออเบแชฮ์แมด เทศมณฑลแคเลย์แบร์ จังหวัดอาเซอร์ไบจานตะวันออก ประเทศอิหร่าน ตามสำมะโน พ.ศ. 2549 ตัวเมืองมีประชากร 2,329 คน 526 ครัวเรือน
# เครื่องอิสริยาภรณ์มูกุงฮวา
เครื่องมหาอิสริยาภรณ์มูกุงฮวา (,) เป็นเครื่องอิสริยาภรณ์ชั้นสูงสุดของประเทศเกาหลีใต้ มอบโดยประธานาธิบดีเกาหลีใต้ สำหรับประธานาธิบดีเกาหลีใต้ สุภาพสตรีหมายเลขหนึ่งเกาหลีใต้ ประมุขรัฐต่างประเทศและคู่สมรสของประมุขรัฐต่างประเทศ โดยผู้ได้รับมอบต้องเป็น "ผู้ที่กระทำคุณประโยชน์อย่างโดดเด่นเพื่อส่งเสริมความสัมพันธไมตรีและความก้าวหน้าอันเป็นประโยชน์ยิ่งของสาธารณรัฐเกาหลี"(in English and Korean) Korea Legislation Research Institute. Retrieved 2018-02-15.

ชื่อเครื่องอิสริยาภรณ์นี้มีที่มาจากดอกไม้ประจำชาติเกาหลีใต้นั่นคือกุหลาบโซรอนซึ่งเป็นสัญลักษณ์แห่งวัฒนธรรมและความภาคภูมิใจของเกาหลีใต้

ลักษณะโดยทั่วไป
เครื่องอิสริยาภรณ์นี้ประกอบด้วยดวงตราที่ห้อยกับสายสะพายสีแดงและสร้อยคอ และดวงดารา อิสริยาภรณ์นี้ทำด้วยทองคำเงินทับทิมและอเมทิสต์ ใน พ.ศ. 2556 ต้นทุนในการสร้างอิสริยาภรณ์นี้อยู่ที่ประมาณ 20 ล้านวอนหรือราวๆ 561,175 บาทไทย

ผู้ที่เคยได้รับอิสริยาภรณ์นี้
 : พระบาทสมเด็จพระมหาภูมิพลอดุลยเดชมหาราช บรมนาถบพิตร (ทรงได้รับการทูลเกล้าฯ ถวายเมื่อ พ.ศ. 2509)
 : สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง (ทรงได้รับการทูลเกล้าฯ ถวายเมื่อ พ.ศ. 2509)
 : ฮะมัด บิน เคาะลีฟะฮ์ อัษษานี (ได้รับเมื่อ พ.ศ. 2550)
 : ซูซีโล บัมบัง ยูโดโยโน (ได้รับเมื่อ พ.ศ. 2557)
# คิม มิน-กยู (นักร้อง)
คิม มิน-กยู (เกิด 12 มีนาคม พ.ศ. 2544) เป็นนักแสดง, นักร้อง, พิธีกร และนายแบบชาวเกาหลีใต้ในสังกัดเจลลีฟิชเอนเตอร์เทนเมนต์ เขาได้รับเลือกให้แสดงในละครออนไลน์ของช่องเพลย์ลิสต์เรื่อง "Pop Out Boy!" รับบทเป็นนักแสดงนำชาย "ชอน นัม-อุค" ในปี 2563
# เทศมณฑลแคเลย์แบร์
แคเลย์แบร์  เป็นเทศมณฑลในจังหวัดอาเซอร์ไบจานตะวันออก ประเทศอิหร่าน มีแคเลย์แบร์เป็นเมืองหลัก นอกจากเมืองหลักแล้ว เทศมณฑลนี้ยังเป็นที่รู้จักจากพื้นที่คุ้มครองป่าแอแรสบอรอนAdamec, Ludwig W. (1976) Historical Gazetteer of Iran: Tehran and Northwestern Iran  Akademische Drucku. Verlagsanstalt, Graz, Austria, page 326,  และป้อมบอแบกของบอแบก โฆร์แรมดีน (Babak Khorramdin)Burke, Andrew and Elliott. Mark (2008) Iran Lonely Planet,  Footscray,  Victoria, Australia, page 159,  

ในสำมะโน พ.ศ. 2559 เทศมณฑลมีประชากร 46,125 คน 14,145 ครัวเรือน

อำเภอ
เทศมณฑลแคเลย์แบร์แบ่งออกเป็น 2 อำเภอ ได้แก่
 อำเภอกลางแคเลย์แบร์ (แมร์แคซี) ได้รับการบริหารจากเมืองแคเลย์แบร์
 อำเภอออเบแชฮ์แมด มีเมืองออเบแชฮ์แมดเป็นที่ตั้งของฝ่ายบริหารอำเภอ
# 4-ไวนิลอะนิโซล
4-ไวนิลอะนิโซล (4-Vinylanisole) เป็นสารประกอบอินทรีย์ที่มีสูตร CH3OC6H4CH=CH2 เป็นหนึ่งในสามไอโซเมอร์ของไวนิลอะนิโซล ลักษณะเป็นของเหลวไม่มีสี พบได้ในอาหารและเครื่องดื่มหลายชนิด เป็นโมโนเมอร์สำหรับการสังเคราะห์พอลิสไตรีนดัดแปลง นอกจากนี้ 4-ไวนิลอะนิโซลยังเป็นฟีโรโมนที่ตั๊กแตนใช้ในการรวมฝูง
# อี จิน-ฮย็อก
อี จิน-ฮย็อก (เกิด 8 มิถุนายน พ.ศ. 2539) เป็นนักร้อง และนักแสดงชาวเกาหลีใต้ เขาเดบิวต์ในฐานะสมาชิกวงอัปเทนชันบอยแบนด์เกาหลีใต้ในปี 2558 ในปี 2561 เขามีชื่อเสียงหลังจากได้อันดับที่ 11 ในรายการพรอดิวซ์เอ็กซ์ 101 เขาเดบิวต์ในฐานะศิลปินเดี่ยวด้วยการเปิดตัวอีพีแรกของเขาในชื่อ S.O.L เมื่อวันที่ 4 พฤศจิกายน พ.ศ. 2562 เขาเดบิวต์ในฐานะนักแสดงในละครเรื่อง ฟายด์มีอินยัวร์เมโมรี ทางช่องเอ็มบีซี รับบท โจ อิล ควอน

 ผลงานการแสดง 

 ซีรีส์โทรทัศน์ 
 ปี ค.ศ. เรื่อง บทบาท หมายเหตุ อ้างอิง  2020 ฟายด์มีอินเดอะเมโมรี โช อิล-คว็อน  2021 เช็คเอ้าดิอีเวนต์ ซง จง-โฮ ละครสั้น  2022 วายเฮอร์ นัม จุน-พุง  เดียร์. เอ็ม กิล ม็อก-จิน

 เว็ยซีรีส์ 
 ปี ค.ศ. เรื่อง บทบาท อ้างอิง 2020 แฮงกิง ออน! ช็อง ชิน 2021 ออนแอร์ - ซีเคร็ตคอนแทรค ดีเจ แอรอน / อัน ดู-รี
# หน่วยยามฝั่งฟิลิปปินส์
หน่วยยามฝั่งฟิลิปปินส์ (อักษรย่อ; TBP, ; อักษรย่อ: PCG) เป็นหน่วยสวมเครื่องแบบและติดอาวุธที่ได้รับมอบหมายให้บังคับใช้กฎหมายภายในน่านน้ำฟิลิปปินส์เป็นหลัก, ดำเนินการปฏิบัติการรักษาความปลอดภัยทางทะเล, ปกป้องชีวิตและทรัพย์สินในทะเล ตลอดจนปกป้องสิ่งแวดล้อมและทรัพยากรทางทะเล เช่นเดียวกับหน่วยยามฝั่งทั่วโลก โดยหน่วยยามฝั่งนี้ยังทำหน้าที่เป็นกองกำลังติดอาวุธของกองทัพฟิลิปปินส์ในช่วงสงคราม

หน่วยยามฝั่งฟิลิปปินส์เป็นหน่วยงานที่มีความสัมพันธ์กับกรมการขนส่งของฟิลิปปินส์ ซึ่งปัจจุบันยังคงมีอยู่ทั่วทั้งกลุ่มเกาะ โดยมีเขตรักษาความปลอดภัยชายฝั่งสิบสามเขต, สถานีหน่วยยามฝั่งห้าสิบสี่แห่ง และสถานีหน่วยยามฝั่งย่อยมากกว่าหนึ่งร้อยเก้าสิบแห่ง ตั้งแต่บัสโก จังหวัดบาตาเนส ไปจนถึงโบนเกา จังหวัดตาวี-ตาวี
# ซูเปอร์บอมเบอร์แมน 5
ได้รับการเปิดตัวโดยบริษัทฮัดสันซอฟต์ในช่วงต้น ค.ศ. 1997 ซึ่งเป็นเกมบอมเบอร์แมนภาคสุดท้ายที่วางจำหน่ายสำหรับเครื่องซูเปอร์แฟมิคอม เกมดังกล่าวเปิดตัวในสองรูปแบบ ได้แก่ ตลับมาตรฐานและตลับสีทอง ซึ่งขายผ่านนิตยสารโคโระโคโระคอมมิก โดยตลับทองได้รวมแผนที่พิเศษในโหมดประจัญบาน

 รูปแบบการเล่น 

ส่วนผู้เล่นเดี่ยวของซูเปอร์บอมเบอร์แมน 5 ไม่เป็นตามเส้น ทำให้ผู้เล่นสามารถเลือกได้ว่าต้องการเล่นต่อไปในเลเวลใดSuper Bomberman 5 取扱説明書 (Super Famicom, JP) เฟสเหล่านี้ล้วนมีพื้นฐานมาจากเกมซูเปอร์บอมเบอร์แมนสี่ภาคก่อนหน้าสำหรับซูเปอร์แฟมิคอม ซึ่งมีเพลงรีมิกซ์และสไปร์ตเดียวกันของเกมดังกล่าว รวมถึงเฟสที่ห้าเป็นเฟสใหม่ทั้งหมด ทั้งนี้ ผู้เล่นสามารถรวบรวมความสำเร็จได้ 100 เปอร์เซ็นต์ โดยขึ้นอยู่กับเส้นทางของผู้เล่น ซึ่งเกมนี้มีตอนจบสองแบบ ขึ้นอยู่กับตำแหน่งที่ผู้เล่นเผชิญหน้ากับบอสตัวสุดท้าย หลังจากจบ 100 เปอร์เซ็นต์ แผนที่เกมจะถูกรีเซ็ต ซึ่งทำให้ผู้เล่นสามารถจบแผนที่ได้ 200 เปอร์เซ็นต์ ครั้นเมื่อเสร็จสิ้น 200 เปอร์เซ็นต์ของแผนที่ ก็จะได้รับรหัสผ่านใหม่

ในโหมดหลายผู้เล่น มีตัวละครให้เลือกเก้าตัวและมีแผนที่ให้เล่นมากกว่า 10 แผนที่ (แม้ว่าแผนที่พิเศษสามแผนที่ในเวอร์ชันทองจะสามารถปลดล็อกได้ในรถเข็นปกติเช่นกัน) โหมดสร้างตัวละคร ซึ่งเป็นเอกลักษณ์เฉพาะของซูเปอร์บอมเบอร์แมน 5 ช่วยให้ผู้เล่นสามารถเลือกตัวละครกับสีของตน และอนุญาตให้พวกเขาได้รับคะแนนจำนวนหนึ่ง คะแนนเหล่านี้สามารถใช้เพื่อติดตั้งไอเทมเพิ่มพลังจากเกมผู้เล่นเดี่ยว ทั้งนี้ หากผู้เล่นเข้าสู่เมนูรหัสผ่าน (ตัวเลือก → รหัสผ่าน) 0413 แผนที่ในโหมดประจัญบานจะเปลี่ยนไป นอกจากนี้ ยังมีตัวละครที่สามารถเล่นได้ 10 ตัวในโหมดประจัญบาน โดยที่เก้าตัวเป็นบอสในโหมดปกติ

 เรื่องราว 
นักวางระเบิดผู้ชั่วร้ายนามว่าเทเรอริน ผู้มีพลังแห่งกาลเวลาได้ปลดปล่อยอาชญากรที่เป็นนักวางระเบิดจากห้องขังในวงโคจรรอบแพลเนตบอมเบอร์ ด้วยเวลาและอวกาศที่บิดงอ ไวต์บอมเบอร์, แบล็กบอมเบอร์ และลูอี (รูอี) ของพวกเขา ต้องเดินทางผ่านด่านต่าง ๆ และเอาชนะพวกมันก่อนที่จะขึ้นต่อสู้กับจักรพรรดิเทเรอรินด้วยตัวเอง

 หมายเหตุ
# ก็อลฮาตา
ก็อลฮาตา  เป็นราชินีนูเบียในสมัยราชวงศ์ที่ยี่สิบห้าแห่งอียิปต์Aidan Dodson & Dyan Hilton: The Complete Royal Families of Ancient Egypt. Thames & Hudson, 2004, , p.234-240

ก็อลฮาตาทรงเป็นพระราชธิดาแต่ฟาโรห์ปิเยและเป็นพระมเหสีของชาบากา พระอนุชาของพระองค์ พระองค์เป็นที่รู้จักจากแผ่นศิลาจารึกความฝัน (Dream Stela) ของกษัตริย์ทันตามานีและในปีรามิดที่อัลกะรู (Ku. 5).Dows Dunham and M. F. Laming Macadam, Names and Relationships of the Royal Family of Napata, The Journal of Egyptian Archaeology, Vol. 35 (Dec., 1949), pp. 139-149

มีบันทึกของชาวอัสซีเรียที่บันทึกว่า กษัตริย์ทันตามานีทรงเป็นพระราชโอรสของพระราชภคินีฟาโรห์ทาฮาร์กา สุสานของก็อลฮาตาที่อัลกุรรูมีข้อความที่บันทึกว่าพระองค์เป็นพระราชมารดาของกษัตริย์ ซึ่งเป็นหลักฐานบางส่วนของความสัมพันธ์ทางครอบครัวR. Morkot: The Black Pharaohs, Egypt's Nubian Rulers, London 2000, pg 205
# เป็กซาเตอร์
เป็กซาเตอร์ (, หรือ เปเกอส์โล (Pekerslo)Angelika Lohwasser: Die königlichen Frauen im antiken Reich von Kusch: 25. Dynastie bis zur Zeit des Nastasen, Wiesbaden 2001, , p. 175) เป็นราชินีนูเบียในสมัยราชวงศ์ที่ยี่สิบห้าแห่งอียิปต์Aidan Dodson & Dyan Hilton: The Complete Royal Families of Ancient Egypt. Thames & Hudson, 2004, , p.234-240

ชีวประวัติ
เป็กซาเตอร์ทรงเป็นพระราชธิดาแต่กษัตริย์คัชตากับราชินีเปบัตจมา ในภาพแกะสลักในวิหารอามุนที่บัรกัล พระองค์เป็นพระราชสวามีของฟาโรห์ปิเย Laming กับ Macadam กล่าวแนะว่า พระองค์เป็นพระธิดาบุญธรรมของเปบัตจมาDows Dunham and M. F. Laming Macadam, Names and Relationships of the Royal Family of Napata, The Journal of Egyptian Archaeology, Vol. 35 (Dec., 1949), pp. 139-149, JSTOR

เป็กซาเตอร์ถูกฝังที่อะไบดอส ซึงยังมีทับหลังบางส่วน วงกบประตูสามอัน และจารึกอยู่R. Morkot: The Black Pharaohs, Egypt's Nubian Rulers, London 2000, 176;  Porter and Moss Topographical Bibliography; Volume V Upper Egypt Griffith Institute. p.70 ในจารึกมีการเรียกขานพระองค์เป็น พระราชธิดากษัตริย์, พระมเหสีกษัตริย์ และ พระมเหสีราชาธิราช
# ลัทธิภักดีอัลสเตอร์
ลัทธิภักดีอัลสเตอร์  เป็นกลุ่มหนึ่งของลัทธิสหภาพนิยมแบบอัลสเตอร์ เป็นที่นิยมในกลุ่มชนชั้นแรงงานศาสนิกชนโปรเตสแตนต์ในอัลสเตอร์ ไอร์แลนด์เหนือ เช่นเดียวกับกลุ่มสหภาพนิยมอื่น ๆ กลุ่มภักดีมีแนวคิดภักดีต่อสถาบันพระมหากษัตริย์ของอังกฤษ, สนับสนุนการคงอยู่ของไอร์แลนด์เหนือในฐานะส่วนหนึ่งของสหราชอาณาจักร และต่อต้านแนวคิดสหภาพไอร์แลนด์ ลัทธิภักดีแบบอัลสเตอร์ได้รับการอธิบายว่าเป็นรูปแบบหนึ่งของชาตินิยมชาติพันธุ์ในศาสนิกชนโปรเตสแตนต์ชาวอัลสเตอร์ และเป็น "ความหลากหลายแบบหนึ่งของลัทธิชาตินิยมอังกฤษ"Ignatieff, Michael. Blood and Belonging: Journeys into the New Nationalism. Vintage, 1994. p.184.John McGarry and Brendan O'Leary. Explaining Northern Ireland. Wiley, 1995. pp.92–93. โดยทั่วไปอาจปรากฏเรียกกลุ่มภักดีแบบอัลสเตอร์สั้น ๆ ว่ากลุ่มผู้ภักดี (loyalist) หรือลัทธิภักดี (loyalism)

กลุ่มภักดีอัลสเตอร์ส่วนใหญ่สนับสนุนการดำรงอยู่ของไอร์แลนด์เหนือในฐานะประเทศของสหราชอาณาจักร หรือที่เรียกว่าแนวคิดแบบสหภาพนิยม (unionism) ในอดีต คำว่า 'unionist' (กลุ่มสหภาพนิยม) และ 'loyalist' (กลุ่มภักดี) ใช้แทนกันและกันได้ทั่วไป จนกระทั่งการก่อตัวของเดอะทรับเบิลส์ คำว่า 'loyalist' (กลุ่มภักดี) มักนำมาใช้เรียกกลุ่มสหภาพนิยมที่เป็นกองกำลังBruce, Steve. The Red Hand: Protestant Paramilitaries in Northern Ireland. Oxford University Press, 1992. p.15.Glossary of terms on the Northern Ireland conflict . Conflict Archive on the Internet (CAIN) นอกจากนี้ยังมีการนิยามกลุ่มภักดีว่าเป็นผู้จงรักภักดีต่อสถาบันพระมหากษัตริย์อังกฤษซึ่งเป็นโปรเตสแตนต์เป็นหลัก มากกว่าที่จะภักดีต่อรัฐบาลและสถาบันอื่น ๆ ของประเทศอังกฤษAlison, Miranda. Women and Political Violence. Routledge, 2009. p.67. นักวิชาการ การ์เรท ฟิตซ์เจอรัลด์อ้างว่ากลุ่มภักดีนั้นภักดีต่อ 'อัลสเตอร์' เป็นหลัก มากกว่าต่อ 'สหภาพ'Cochrane, Fergal. Unionist Politics and the Politics of Unionism since the Anglo-Irish Agreement. Cork University Press, 2001. p.39. ในขณะที่ชนกลุ่มน้อยของกลุ่มภักดีเรียกร้องรัฐโปรเตสแตนต์อัลสเตอร์ซึ่งเป็นเอกราช เนื่องจากไม่เชื่อมั่นในคำมั่นสัญญาของรัฐบาลอังกฤษ (ดูเพิ่มที่ ลัทธิชาตินิยมอัลสเตอร์)
# พระราชพงศาวลีราชวงศ์ที่ยี่สิบห้าแห่งอียิปต์
พระราชพงศาวลีราชวงศ์ที่ยี่สิบห้าแห่งอียิปต์นั้นซับซ้อนกินที่จะแสดงทั้งหมด และไม่ทราบอย่างแน่ชัดว่าฟาโรห์องค์นั้นเป็นพระราชโอรสหรือพระราชอนุชาของพระองค์ที่แล้ว ตารางนี้เป็นตารางย่อ (ที่อัปเดตถึง ค.ศ. 2017) ที่ตามการจัดเรียงราชวงศ์แบบใหม่ที่เชบิตกูมีฐานะเป็นผู้ดำรงตำแหน่งก่อนชาบากามากกว่าผู้สืบทอดตามธรรมเนียมG.P.F. Broekman, Genealogical considerations regarding the kings of the Twenty-fifth Dynasty in Egypt, GM 251 (2017), p. 20 

 20px หมายถึงฟาโรห์อียิปต์โบราณและกษัตริย์แห่งคุช
 50px หมายถึงกษัตริย์แห่งคุช
# บอมเบอร์แมนอัลตรา
บอมเบอร์แมนอัลตรา  เป็นวิดีโอเกมที่ดาวน์โหลดได้สำหรับเพลย์สเตชัน เน็ตเวิร์ก ซึ่งเปิดตัวในปี ค.ศ. 2009 เกมนี้เป็นเกมที่สามในไตรภาคของเกมบอมเบอร์แมนที่ดาวน์โหลดได้ รองจากบอมเบอร์แมนไลฟ์สำหรับเอกซ์บอกซ์ไลฟ์อาร์เคด และบอมเบอร์แมนบลาสต์สำหรับวีแวร์

บอมเบอร์แมนภาคอัลตราช่วยให้ผู้เล่นสามารถปรับแต่งบอมเบอร์แมนของตัวเองได้อย่างเต็มที่ ชุดที่เลือกทั้งหมดจะปลดล็อกได้ทันทีตั้งแต่เริ่มเกม โดยสามารถจัดรวมชุดที่มีลักษณะเฉพาะได้มากกว่า 150,000 แบบ

thumb|left|256px|เหล่าผู้เล่นต่อสู้กันเองในแมตช์ออนไลน์

 การตอบรับ 

บอมเบอร์แมนอัลตราได้รับ "บทวิจารณ์เป็นที่ชื่นชอบโดยทั่วไป" จากเว็บไซต์รวบรวมบทวิจารณ์อย่างเมทาคริติก โดยได้ 81 คะแนนเต็ม 100 ส่วนเว็บไซต์ไอจีเอ็นได้ให้คะแนนที่ 8 เต็ม 10 โดยกล่าวว่า "ข้อเสนอที่ดีในราคาสิบเหรียญ นี่คือการดาวน์โหลดที่แฟน ๆ บอมเบอร์แมนจะต้องการสร้างห้องสำหรับเกมดังกล่าว"
# วันการบินอวกาศมนุษย์นานาชาติ
วันการบินอวกาศมนุษย์นานาชาติ เป็นการเฉลิมฉลองประจำปี ที่จัดขึ้นในทุกวันที่ 12 เมษายน ซึ่งเป็นวันครบรอบของการบินอวกาศโดยมีมนุษย์เป็นครั้งแรก โดย ยูรี กาการิน. มันถูกประกาศใน สมัชชาใหญ่แห่งสหประชาชาติ ครั้งที่ 65 ณ วันที่ 7 เมษายน พ.ศ.2554 ไม่กี่วันก่อนครบรอบ 50 ปีของการบินในครั้งนั้น

ยูรี กาการิน ประจำการบินอวกาศวอสตอค ในปี พ.ศ.2504, โคจรรอบโลกหนึ่งรอบในยานอวกาศ วอสตอค 3เคเอที่ถูกปล่อยโดยพาหนะขนส่งอวกาศวอสตอค-เค

ในสหภาพโซเวียต วันที่ 12 เมษายนได้รับการยกย่องเป็น วันนักบินอวกาศ ตั้งแต่ พ.ศ.2506 และยังมีการเฉลิมฉลองในรัสเซีย และในบางรัฐโซเวียตเดิม. คืนยูรี, หรือรู้จักในอีกชื่อ "วันสังสรรค์อวกาศโลก" เป็นการเฉลิมฉลองนานาชาติที่เริ่มขึ้นในสหรัฐอเมริกา ในปี พ.ศ.2544 วันครบรอบ 40 ปีของการบินของกาการิน

12 เมษายน ก็ยังเป็นวันที่กระสวยอวกาศถูกปล่อยเป็นครั้งแรกในภารกิจ STS-1 ของกระสวยอวกาศโคลัมเบีย ในปี พ.ศ.2524 ซึ่งมีฉลองในวันเดียวกัน
# เกาะมินามิจิมะ
เกาะมินามิจิมะ  หรือเกาะใต้เป็นเกาะขนาดเล็กไม่มีผู้คนอาศัยในหมู่เกาะโองาซาวาระและเป็นเกาะในกลุ่มเกาะชิจิจิมะ อยู่ห่างจากเกาะชิจิจิมะไปทางตะวันตกเฉียงใต้ราว 1 กิโลเมตร เกาะมีภูมิประเทศแบบคาสต์ เป็นลักษณะของหินปูนที่ถูกน้ำ ละลายหินออกไปจนเหลือหินเป็นลักษณะตะปุ่มตะป่ำ เต็มไปด้วยหลุมบ่อ มีพื้นที่เพียง 0.28 ตารางกิโลเมตรเท่านั้น และจุดสูงสุดของเกาะคือ 60 เมตร 

เกาะมินามิจิมะตั้งอยู่ที่พิกัดhttps://kunishitei.bunka.go.jp/heritage/detail/401/00003583;^ Agency for Cultural Affairs ฐานข้อมูลคุณสมบัติทางวัฒนธรรมแห่งชาติที่กำหนด 

การเดินทาง
ไม่มีท่าท่าเรือบนเกาะ ต้องขึ้นเรือจากเกาะชิจิจิมะ ไปทางใต้ของเกาะ จากนั้นวิธีที่จะสามารถเข้าเกาะได้คือ การว่ายน้ำหรือพายเรือขนาดเล็กเข้ามาเท่านั้น ไม่อนุญาตนักท่องเที่ยวเข้าเกาะเพียงลำพัง โดยปราศจากมัคคุเทศก์ในโตเกียว จำนวนเข้าเกาะต่อวันสูงสุดไม่เกิน 100 คน และมีเวลาในการอยู่บนเกาะเพียง2ชั่วโมงเท่านั้น เวลาที่ไม่สามารถเข้าเกาะได้คือ ตั้งแต่เดือนพฤศจิกายนถึงเดือนกุมภาพันธ์ เพื่อปกป้องพืชพันธุ์ (ยกเว้นช่วงวันสิ้นปีและวันขึ้นปีใหม่) 
thumb|ภาพถ่ยทางอากาศ แสดงให้เห็นภูมิประเทศแบบคาสต์
ธรรมชาติ
 ฮิโรเบโซกะทาไมเมีย - สูญพันธุ์ไปเมื่อ 1,000 ปีก่อน
 เต่าเขียว - หนึ่งในพื้นที่วางไข่
# เมียนมาอีโคโนมิกโฮลดิงส์ จำกัด
เมียนมาอีโคโนมิกโฮลดิงส์ บริษัทมหาชนจำกัด (; ย่อ MEHL) เป็นบริษัทที่ประกอบธุรกิจหลายประเภทรวมกัน (conglomerate) สำคัญหนึ่งในสองบริษัทที่กองทัพพม่าเป็นผู้ดำเนินการ (ผ่านกระทรวงกลาโหม) อีกบริษัทหนึ่งได้แก่ บรรษัทเศรษฐกิจเมียนมาร์ (Myanmar Economic Corporation)Cheetham, Joshua: "Myanmar coup: The shadowy business empire funding the Tatmadaw,"March 9, 2021, BBC News, retrieved March 29, 2021 ธุรกิจของ MEHL รวมถึงการธนาคาร ก่อสร้าง การทำเหมือง เกษตรกรรม ยาสูบและอาหารNunley, Christian: "U.S. sanctions companies that back Myanmar military following coup,"March 25, 2021, updated March 26, 2021, CNBC, retrieved March 29, 2021

MEHL มีกองทัพพม่าเป็นเจ้าของ และได้รับอิทธิพลจากผู้นำอาวุโสของกองทัพ รายได้จาก MEHL ส่งเสริมให้กองทัพพม่าปลอดจากการควบคุมของรัฐบาลพลเรือน และสนับสนุนปฏิบัติการการเงินของกองทงัพพม่าใน "การละเมิดสิทธิมนุษยชนระหว่างประเทศและกฎหมายมนุษยธรรมอย่างกว้างขวาง"

MEHL ยังบริหารธนาคารเมียวดีและกองทุนบำนาญของกองทัพ สำนักงานใหญ่ตั้งอยู่ในนครย่างกุ้ง
# กลุ่มเกาะมูโกจิมะ
กลุ่มเกาะมูโกจิมะ  เป็นกลุ่มเกาะขนาดเล็กที่ไม่มีผู้อยู่อาศัย มีพื้นที่รวม 7 ตารางกิโลเมตร ห่างจากโตเกียวราว 900–1,100 กิโลเมตร เป็นกลุ่มเกาะขนาดเล็กในหมู่เกาะโองาซาวาระ การเดินทางใช้เวลาจากเกาะชิจิจิมะไปทางทิศตะวันออกเฉียงใต้ประมาณ 5 กิโลเมตร หรือประมาณ 2 ชั่วโมง 

 ประวัติศาสตร์ 
มีประชากรสองคนเข้ามาตั้งรกรากในปี ค.ศ. 1881 และในปี ค.ศ. 1905 เกาะมีประชากร 25 คน เมื่อราคาน้ำตาลลดลงประชากรจำนวนมากจึงออกจากเกาะ เกาะมูโกจิมะจึงไม่มีผู้อาศัยอย่างสมบูรณ์

 ภูมิศาสตร์ 
จุดสูงที่สุดบนเกาะมูโกจิมะตั้งอยู่ทางตะวันออกมีความสูง 88 เมตร มีชายหาดทางทิศใต้ของเกาะและเป็นจุดจอดเรือ

หลังจากที่เกาะไม่มีคนอาศัยจำนวนแพะก็ได้เพิ่มมากขึ้น แต่แพะเหล่านั้นก็ถูกนำออกจากพื้นที่ในปี ค.ศ. 1990